b'\n_START_ARTICLE_\nPolikarpov I-15\n_START_SECTION_\nZasnova in razvoj letala\n_START_PARAGRAPH_\nI-15 je bil v testni fazi znan pod imenom CKB-3 in je bil v izboru za novo lovsko letalo skupaj s Tupoljevim lovcem I-14. Pravzaprav je bil konstruktor Polikarpov po tem, ko je bil avgusta 1932 izpu\xc5\xa1\xc4\x8den iz zapora dodeljen Tupoljevu pri na\xc4\x8drtovanju novega lovca. Tupoljev je na\xc4\x8drtoval letalo I-14, Polikarpov pa I-14A. Na koncu sta bila za serijsko proizvodnjo izbrana oba lovca, Polikarpov pod oznako I-15._NEWLINE_Letalo je prvi\xc4\x8d poletelo oktobra 1933 s preskusnim pilotom \xc4\x8ckalovom. Ta dvokrilni lovec z neuvla\xc4\x8dljivim podvozjem in odprto kabino je bil sicer zastarel \xc5\xbee ob vstopu v slu\xc5\xbebo, vendar je Sovjetska zveza nujno potrebovala letalo, ki bi lahko delovalo v ni\xc5\xbejih plasteh ozra\xc4\x8dja. Prve razli\xc4\x8dice so imele zgornje krilo oblikovano po \xc2\xbbgalebje\xc2\xab, kar pomeni, da je bil del, pritrjen na trup oblikovan v obliki \xc4\x8drke \xc2\xbbV\xc2\xab. Pri kasnej\xc5\xa1ih razli\xc4\x8dicah so to odpravili, ker se ta oblika ni izkazala za posebej koristno. _NEWLINE_Letalo je sodelovalo v \xc5\xa1panski dr\xc5\xbeavljanski vojni na strani republikancev, kjer se je izjemno izkazalo, v drugi svetovni vojni pa je bilo uporabljano le v prvih dveh letih, saj je bilo skoraj neuporabno in se ni niti pribli\xc5\xbeno moglo kosati z modernimi nem\xc5\xa1kimi lovci._NEWLINE_Skupaj so izdelali 674 letal izvirne razli\xc4\x8dice, 2408 razli\xc4\x8dic bis, 3437 razli\xc4\x8dic ter ter \xc5\xa1e nekaj primerkov drugih izpeljank.'